बीते हफ्ते रक्षामंत्री सीतारमण ने कहा था कि 2013 में एनएसई पर व्यवसाय करने से गीतांजलि जेम्स को 6 महीने के लिए निलंबित कर दिया गया था। 13 सितंबर 2013 को राहुल गांधी इस आभूषण समूह के कार्यक्रम में गए थे। उन्होंने कहा था कि 15 सितंबर 2013 को, पुनर्गठन का प्रस्ताव और एक ही आभूषण समूह के लिए 15,00 करोड़ रुपये का ऋण दिया गया। जिसका जिक्र इलाहाबाद बैंक बोर्ड की बैठक में हैं। सीतारमण ने कहा कि फायर स्टार डायमंड इंटरनेशनल प्राइवेट लिमिटेड, मोदी की कंपनियों में से एक है और इसके एक शेयरधारकों में से 2002 से अनीता सिंघवी है। अद्वैत होल्डिंग्स के निदेशक कांग्रेस नेता अभिषेक मनु सिंघवी,की पत्नी अनीता सिंघवी और बेटा अविष्कार सिंघवी हैं। प्राइवेट लिमिटेड की संपत्ति को मुंबई में नीरव मोदी की आभूषण कंपनी को किराए पर लिया गया है।